
 10.9.2011
 BG
 Официален вестник на Европейския съюз
 L 234/2
 РЕГЛАМЕНТ ЗА ИЗПЪЛНЕНИЕ (ЕС) No 909/2011 НА КОМИСИЯТА
 от 8 септември 2011 година
 за определяне на формата и съдържанието на счетоводната информация, която следва да бъде предоставена на Комисията за целите на уравняването на сметки на ЕФГЗ и ЕЗФРСР, както и за целите на мониторинга и прогнозирането
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално член 42 от него,
 като има предвид, че:
 (1)
 В член 8, параграф 1 от Регламент (ЕО) No 885/2006 на Комисията от 21 юни 2006 г. относно реда и начина на прилагане на Регламент (ЕО) No 1290/2005 на Съвета по отношение на акредитирането на агенциите платци и други стопански субекти, както и по отношение на клиринга на счетоводните сметки на ЕФГЗ и ЕЗФРСР (2) е постановено, че трябва да бъдат установени формата и съдържанието на счетоводната информация, посочена в член 7, параграф 1, буква в) от същия регламент, както и редът и начинът на нейното предаване на Комисията.
 (2)
 Формата и съдържанието на счетоводната информация, която трябва да бъде предадена на Комисията за целите на уравняването на сметките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР), както и за целите на мониторинга и прогнозирането, понастоящем са определени в Регламент (ЕС) No 825/2010 на Комисията (3).
 (3)
 Приложенията към Регламент (ЕС) No 825/2010 не могат да бъдат използвани за целите, за които са предназначени, за финансовата 2012 година. Следователно Регламент (ЕС) No 825/2010 следва да бъде отменен и заменен с нов регламент, определящ формата и съдържанието на счетоводната информация за посочената финансова година.
 (4)
 Предвидените в настоящия регламент мерки са в съответствие със становището на Комитета по селскостопанските фондове,
 ПРИЕ НАСТОЯЩИЯ РЕГЛАМЕНТ:
 Член 1
 Формата и съдържанието на счетоводната информация, посочена в член 7, параграф 1, буква в) от Регламент (ЕО) No 885/2006, както и начинът на предаването ѝ на Комисията, са посочени в приложения I („Таблица с Х“), II („Технически спецификации относно прехвърлянето на компютърни файлове към ЕФГЗ и ЕЗФРСР“), III („Справочник“) и IV („Структура на бюджетните кодове в рамките на ЕЗФРСР [F109]“) към настоящия регламент.
 Член 2
 Регламент (ЕС) No 825/2010 се отменя, считано от 16 октомври 2011 г.
 Член 3
 Настоящият регламент влиза в сила на седмия ден след публикуването му в Официален вестник на Европейския съюз.
 Той се прилага от 16 октомври 2011 г.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 8 септември 2011 година.
 За Комисията
 Председател
 José Manuel BARROSO
 (1) ОВ L 209, 11.8.2005 г., стр. 1.
 (2) ОВ L 171, 23.6.2006 г., стр. 90.
 (3) ОВ L 247, 21.9.2010 г., стр. 1.
 ПРИЛОЖЕНИЕ I
 ТАБЛИЦА С „X“
 ФИНАНСОВА 2012 ГОДИНА
 2012
 2011
 A↓
 F100
 F101
 F103
 F105
 F105B
 F105C
 F106
 F106A
 F107
 F108
 F109
 F110
 F200
 F201
 F202A
 F202B
 F202C
 F205
